Максимална плътност на информацията (пълна визуализация) е максималното количество информация от СЕНК. Освен информацията, изобразявана при стандартна плътност, в този режим се изобразяват и другите обекти от базата данни, като визуализацията може да се включва и изключва по желание поотделно за обектите от всеки вид.
 4.1
 Атрибут
 Определена характеристика на обект (напр. вид на светлината, граници на сектор, характеристики на светлината и др.).
 3
 Копиран атрибут
 Атрибутите от S-57/S-100 (с пълните списъци на стойностите им), които са добавени за целите на ECDIS за вътрешните водни пътища. Всички нови атрибути носят названието на източника си, но изписано с малки букви.
 7
 ЦККР/ZKR
 Централна комисия за корабоплаването по р. Рейн; международна комисия, създадена съгласно Конвенцията от Манхайм. Понастоящем членове на комисията са Белгия, Германия, Нидерландия, Франция и Швейцария. Основните и постоянни цели на ЦККР са:
 развитие на корабоплаването по р. Рейн и по вътрешните водни пътища на Европа,
 поддържане на високо ниво на безопасност на корабоплаването по вътрешните водни пътища и свързаните с него дейности.
 Клетка (клетка на карта)
 Клетката е географски район, за който има данни в ЕНК за вътрешните водни пътища.
 3
 Калибриране на цветовете по CIE
 Процедура, която осигурява правилно възпроизвеждане върху монитора на ECDIS на цветовете, указани в S-52 на МХО.
 2
 Сборен обект
 Тип обект, който съдържа информация за връзките между други обекти.
 3
 Мащаб на компилиране
 Мащабът, при който картната информация отговаря на изискванията на МХО за точност на картата. Определя се от хидрографската служба, издаваща картата, и се кодира в ЕНК.
 6
 Датум
 Набор параметри, описващи опорната повърхност или координатна система, използвана за геодезични измервания при определяне на координатите на точки от земната повърхност. Обикновено датумът се дефинира поотделно за хоризонталните и вертикални координати. За практическо използване на датума е необходимо да съществуват една или повече точно определени точки, чиито координати са дадени спрямо този датум.
 2
 Хоризонтален датум
 Набор параметри, описващи опорната координатна система, използвана за хоризонтални геодезични измервания, обикновено размерите и разположението на стандартен елипсоид. (Хоризонталният датум трябва да е WGS 84.)
 6
 Вертикален датум
 Повърхност, спрямо която се изразяват височините и/или дълбочините (измерени дълбочини и височини на прилива). За височините обикновено се използва хоризонтална (еквипотенциална) повърхност, приблизително средното морско равнище, а за дълбочините често се използва ниският воден стоеж.
 6
 Диференциална GPS (DGPS)
 Разновидност на GPS, при която надеждността и точността се повишават чрез предаване на променлива във времето корекция от контролен GPS приемник (диференциален режим) с известно местоположение на брега. Корекциите постъпват автоматично в GPS приемника на борда и се използват за по-точно изчисляване на местоположението.
 4
 Базова визуализация
 Минимална плътност на информацията: минималното количество изобразявана информация от СЕНК, която не може да се намалява още от оператора и която е необходима винаги, във всички географски области и при всички обстоятелства.
 1
 Мащаб на изображението
 Съотношението между дадено разстояние на екрана и съответното разстояние на терена, нормализирано и изразено като съотношение, напр. 1:10 000.
 2
 EBL
 Линия на електронния пеленг
 4,5
 ECDIS
 Система за изобразяване на електронни карти и информация (ECDIS) означава навигационна информационна система, която с подходящи мерки за подсигуряване